Oʻzbek xalq shevalari lugʻati
„Oʻzbek xalq shevalari lugʻati“ — 1971-yilda chop etilgan kitob, Oʻzbekiston, Qozogʻiston va Qirgʻizistonning janubiy tumanlari hamda Qoraqalpogʻistonda yashovchi oʻzbeklarning qorluq, qipchoq, oʻgʻuz lahjalariga oid shevalar boʻyicha toʻplangan maʼlumotlar orqali tayyorlangan maxsus lugʻatdir. Kitob turkologlar va hozirgi oʻzbek tili, til tarixi hamda dialektologiyasi bilan shugʻullanuvchi va qiziquvchi ommaga moʻljallangan. Ushbu lugʻat XX asrning 30—40-yillarda amalga oshirilgan ilmiy izlanishlarning natijasi oʻlaroq 2 ming nusxada chop etilgan.